# Den Europæiske Unions C 62A/20.

| | ISSN 1977-0871 |
| --- | --- |
| Den Europæiske Unions
  Tidende | C 62A |
| | |
| Dansk udgave | Meddelelser og oplysninger | 66. årgang20. februar 2023 |

ISSN 1977-0871

Den Europæiske Unions

Tidende

C 62A

Dansk udgave

Meddelelser og oplysninger

66. årgang20. februar 2023

---

| Indhold | Side |
| --- | --- |
| | V   Øvrige meddelelser |
| | ADMINISTRATIVE PROCEDURER |
| | Den Europæiske Centralbank |
| 2023/C 62 A/01 | Udbudsbekendtgørelse i forbindelse med udvælgelse af ikke-centralbankmedlemmer til Markedsinfrastrukturrådet og oprettelse af en reserveliste (Ref. PRO-008792) | 1 |

Indhold

Side

V   Øvrige meddelelser

ADMINISTRATIVE PROCEDURER

Den Europæiske Centralbank

2023/C 62 A/01

Udbudsbekendtgørelse i forbindelse med udvælgelse af ikke-centralbankmedlemmer til Markedsinfrastrukturrådet og oprettelse af en reserveliste (Ref. PRO-008792)

(Ref. PRO-008792)

1

---

| DA | |
| --- | --- |

DA

---

V Øvrige meddelelser

ADMINISTRATIVE PROCEDURER

Den Europæiske Centralbank

| 20.2.2023 | DA | Den Europæiske Unions Tidende | CA 62/1 |
| --- | --- | --- | --- |

20.2.2023

DA

Den Europæiske Unions Tidende

CA 62/1

---

Udbudsbekendtgørelse i forbindelse med udvælgelse af ikke-centralbankmedlemmer til Markedsinfrastrukturrådet og oprettelse af en reserveliste

(Ref. PRO-008792)

(2023/C 62 A/01)

Med denne udbudsbekendtgørelse iværksætter Den Europæiske Centralbank (ECB) processen i forbindelse med udvælgelse og udnævnelse af to ikke-centralbankmedlemmer til Markedsinfrastrukturrådet (Market Infrastructure Board, MIB) og oprettelse af en reserveliste.

1.   Baggrundsoplysninger

I overensstemmelse med traktaten om Den Europæiske Unions funktionsmåde og statutten for Det Europæiske system af Centralbanker og Den Europæiske Centralbank tilbyder Eurosystemet markedsinfrastrukturer, platforme, applikationer og relaterede tjenester inden for områderne kontantafvikling, værdipapirafvikling og forvaltning af sikkerhedsstillelse, som omfatter TARGET-tjenester, herunder tjenesterne T2, T2S og TIPS samt i fremtiden også ECMS.

Den 16. marts 2016 godkendte Styrelsesrådet for Den Europæiske Centralbank oprettelsen af MIB. MIB er ledelsesorganet, der har ansvar for tekniske og operationelle ledelsesopgaver inden for markedsinfrastrukturer og platforme. Styrelsesrådet vedtog den 25. januar 2019 Den Europæiske Centralbanks afgørelse (EU) 2019/166 (ECB/2019/3) (1) (herefter »afgørelsen«).

MIB er sammensat af bl.a. to ikke-centralbankmedlemmer (uden stemmeret), én med erfaring som ledende medarbejder i betalingssektoren og én med erfaring som ledende medarbejder i værdipapirsektoren (se kapitel 1, afsnit 2 i bilag II til afgørelsen).

MIB’s mandat, herunder dets mål, ansvarsområder og opgaver, fremgår af bilag I til afgørelsen.

ECB iværksætter denne udbudsbekendtgørelse med henblik på at udnævne to nye ikke-centralbankmedlemmer af MIB og at oprette en reserveliste, som kan anvendes ved erstatning af ikke-centralbankmedlemmer af MIB.

2.   Hvor skal arbejdet udføres?

Tjenesteydelser leveres både på afstand og i ECB's lokaler i Frankfurt am Main, Tyskland, og kan omfatte rejser til andre steder i EU.

3.   Type procedure: udbudsbekendtgørelse

ECB opfordrer til indsendelse af ansøgninger med henblik på udvælgelse og udnævnelse af to kandidater som ikke-centralbankmedlemmer af MIB og på oprettelse af en reserveliste med kandidater til erstatning. Udvælgelsen sker udelukkende på grundlag af kvaliteten af de modtagne ansøgninger.

Proceduren er underlagt bestemmelserne i bilag IV til afgørelsen, som fastsætter procedurerne for og kravene til udvælgelse, udnævnelse og erstatning af ikke-centralbankmedlemmer af MIB, samt Den Europæiske Centralbanks afgørelse (EU) 2016/245 (ECB/2016/2) (2).

4.   Fuldstændig dokumentation

Den fuldstændige dokumentation (den engelske version), som nærmere angiver a) MIB’s rolle, b) ikke-centralbankmedlemmerne af MIB’s rolle og opgaver, c) udvælgelseskriterierne, d) relevante økonomiske aspekter og e) ansøgningsproceduren, herunder sidste ansøgningsfrist (35 dage fra datoen for offentliggørelse af denne bekendtgørelse i Den Europæiske Unions Tidende) kan downloades på ECB's websted via https://www.ecb.europa.eu/ecb/jobsproc/tenders/html/index.en.html.

5.   Yderligere oplysninger

Ansøgerne kan rette eventuelle spørgsmål vedrørende denne procedure til:

| Francois-Guillaume Bertrand |
| --- |
| Den Europæiske Centralbank |
| Generaldirektoratet for Markedsinfrastruktur og Betalinger |
| Sonnemannstrasse 22 |
| 60314 Frankfurt am Main |
| TYSKLAND |
| Tlf. + 49 6913448475 |

Francois-Guillaume Bertrand

Den Europæiske Centralbank

Generaldirektoratet for Markedsinfrastruktur og Betalinger

Sonnemannstrasse 22

60314 Frankfurt am Main

TYSKLAND

Tlf. + 49 6913448475

Spørgsmål bedes fremsendt pr. e-mail til mip-procurement@ecb.europa.eu. ECB påtager sig ikke ansvar for spørgsmål, som er fremsat på anden måde.

---

(1)  Den Europæiske Centralbanks afgørelse (EU) 2019/166 af 25. januar 2019 om Markedsinfrastrukturrådet og om ændring af afgørelse ECB/2012/6 om oprettelse af et råd for TARGET2-Securities (Target2-Securities Board) (ECB/2019/3) (EUT L 32 af 4.2.2019, s. 14).

(2)  Den Europæiske Centralbanks afgørelse (EU) 2016/245 af 9. februar 2016 til fastsættelse af regler om udbud (ECB/2016/2) (EUT L 45 af 20.2.2016, s. 15), som ændret ved Den Europæiske Centralbanks afgørelse (EU) 2016/956 af 7. juni 2016 om ændring af afgørelse (EU) 2016/245 (ECB/2016/2) til fastsættelse af regler om udbud (ECB/2016/17) (EUT L 159 af 16.6.2016, s. 21) og Den Europæiske Centralbanks afgørelse (EU) 2020/380 af 18. februar 2020 om ændring af afgørelse (EU) 2016/245 til fastsættelse af regler om udbud (ECB/2020/10) (EUT L 69 af 6.3.2020, s. 41).

---